મુંબઈઃ સલમાન ખાનનો વિવાદાસ્પદ શો 'બિગ બોસ'ની 12મી સિઝનનું લોન્ચિંગ ગોવામાં કરવામાં આવ્યું હતું. સલમાન પ્રેસ કોન્ફરન્સ વેન્યૂ પર વ્હાઈટ રંગની લક્ઝૂરિયસ ક્રૂઝમાં આવ્યો હતો. તેના હાથમાં 'બિગ બોસ'ની નવી સિઝનનું પોસ્ટર હતું. જેને લઈને સલમાને પોઝ આપ્યા હતાં. આટલું જ નહીં સ્ટેજ પર આવીને સલમાન ખાને 'માશા અલ્લાહ', 'બેબી કો બેઝ પસંદ', 'ઓ ઓ જાને જાના', 'અલ્લાહ દુહાઈ હૈં..' સહિત અનેક સોંગ્સ પર ડાન્સ કર્યો હતો. શો શરૂ થતા પહેલાં જ સલમાન ખાને સ્પર્ધકોને વોર્નિંગ આપી હતી કે જો ઘરની અંદર કોઈ પણ સ્પર્ધક પોતાની લિમિટ પાર કરશે તો તેને તે જ સમયે ઘરમાંથી બહાર કાઢી મૂકવામાં આવશે. 'બિગ બોસ'નો લોગો વાદળી રંગનો છે. સલમાન સાથે કલર્સ ચેનલના સીઈઓ રાજ નાયક આ સિઝનને લોન્ચ કરશે.